Diari Oficial de la Generalitat Valenciana


Sumari del DOGV 4842, del 15-09-2004 (2004/9097)

Informació pública del projecte d'expropiació de servitud de pas i ocupació temporal dels terrenys necessaris per dur a terme les obres del projecte de clavegueram per a aigües residuals de la urbanització Pla del Pou.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/9097


Organisme emissor
:   Ajuntament de Paterna

Tipus de document
:   Anunci

Informació pública del projecte d'expropiació de servitud de pas i ocupació temporal dels terrenys necessaris per dur a terme les obres del projecte de clavegueram per a aigües residuals de la urbanització Pla del Pou. [2004/A9097]
  
El Ple de l'Ajuntament, en la sessió ordinària celebrada el passat dia 29 de juliol de 2004, aprovà el projecte d'expropiació de servitud de pas i ocupació temporal dels terrenys necessaris per dur a terme les obres del projecte de clavegueram per a aigües residuals de la urbanització Pla del Pou.
  
I com que, segons el que disposa l'article 10 de la Llei d'Expropiació Forçosa, la utilitat pública s'entén implícita, en relació amb l'expropiació d'immobles, en tots els plans d'obres i serveis de l'Estat, província i municipi; i que, segons el que disposa l'article 17.2 de l'anomenada llei, la necessitat d'ocupació s'entendrà implícita en l'aprovació del projecte, quan este comprenga la descripció material detallada dels béns o drets que es consideren de necessària expropiació, com és el cas que ens ocupa.
  
Pel present anunci, es fa pública la relació concreta i individualitzada dels béns afectats d'expropiació, que és la següent:
  
Finca núm. 1:
  
Propietari: María Cuñat Devesa.
  
Adreça: desconegut.
  
Parcel·la cadastral: núm. 346 del polígon 4.
  
Descripció: cultiu secà.
  
Afecció: parcial.
  
Ocupació temporal: 159 m2.
  
Servitud de pas: 119 m2.
  
Finca núm. 2:
  
Propietari: José Castelló Casani.
  
Adreça: av. Burjassot, núm. 19 (València).
  
Parcel·la cadastral: núm. 403 del polígon 4.
  
Descripció: cultiu secà.
  
Afecció: parcial.
  
Ocupació temporal: 326 m2.
  
Servitud de pas: 336 m2.
  
Se seguirà l'expropiació individualment, i s'obrirà la informació pública, durant un termini de quinze dies, perquè els titulars de drets afectats per l'expropiació puguen aportar totes les dades que permeten la rectificació de les possibles errades que s'estimen comeses en la relació publicada, o oposar-se a l'ocupació o disposició dels béns o drets per motius de forma o de fons que han de fonamentar motivadament; i els requeriran perquè aporten la documentació necessària que acredite l'exacta propietat dels terrenys.
  
Als sols efectes de l'esmena d'errors en la descripció material i legal dels béns, qualsevol persona natural o jurídica podrà comparéixer al·legant tots aquells antecedents o referències que estime pertinents.
  
Si no es produeixen reclamacions, es considerarà aprovada definitivament la relació concreta de béns, i iniciat l'expedient expropiatori, i s'invitaran els interessats perquè proposen un preu que propicie l'adquisició per mutu acord, a càrrec del pressupost de l'ajuntament, utilitzant com a criteris de valoració els establits en el Text Refós de la Llei sobre Règim del Sòl i Ordenació Urbana, abans citada.
  
Igualment, es publica perquè servisca de notificació als qui resulten desconeguts, als efectes del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.